Poznámky  konsolidovanej účtovnej závierky
zostavenej k 31. decembru 2020 

I.      VŠEOBECNÉ ÚDAJE
1.	Identifikačné údaje konsolidujúcej účtovnej jednotky:
Názov konsolidujúcej účtovnej jednotky:  Mesto Hurbanovo

Sídlo konsolidujúcej účtovnej jednotky: Komárňanská 91

IČO konsolidujúcej účtovnej jednotky: 00306452

Dátum založenia/zriadenia konsolidujúcej účtovnej jednotky:1.1.1991

Konsolidovaná účtovná závierka konsolidovaného celku Mesto Hurbanovo bola zostavená v súlade so zákonom 
č. 431/2002 Z. z. o účtovníctve v znení neskorších predpisov (ďalej len ,,zákon o účtovníctve“) a v súlade s Opatrením Ministerstva financií Slovenskej republiky zo dňa 17. decembra 2008 č. MF/27526/2008 – 31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení neskorších predpisov.

2.     Informácie o konsolidovanom celku
Konsolidovaný celok Mesto Hurbanovo obsahuje tieto účtovné jednotky:
Názov  účtovnej jednotky	Právna forma	Podiel konsolidujúcej ÚJ na ZI (%)	Podiel konsolidujúcej ÚJ na hlasovacích právach (%)	
Zariad.pre seniorov SMARAGD	RO	100		
ZŠ Slovenská	RO	100		
ZŠ s MŠ Á.Fesztyho s VJM	RO	100		
Základná umelecká škola	RO	100		
Materská škola	RO	100		
MsVaK – Vodárne a kanalizácie mesta Hurbanovo	s.r.o.	100	100	
*V prípade použitia IS JÚŠ sa  potrebné údaje uvádzajú v hárku 1 konsolidačného balíka konsolidujúcej účtovnej jednotky a je možné ho prevziať z výkazníctva pred konsolidáciou JÚŠ.

Identifikačné údaje všetkých účtovných jednotiek konsolidovaného celku Mesto Hurbanovo sú uvedené v prílohe 
č. 1 poznámok konsolidovanej účtovnej závierky.

3.	 Informácie o organizačnej  štruktúre a hlavných predstaviteľoch konsolidujúcej   
        účtovnej jednotky

Mgr. Peter Závodský, primátor mesta, hlavný predstaviteľ konsolidujúcej účtovnej jednotky

Konsolidovaný celok mal v roku 2020 priemerne 280 zamestnancov, z toho riadiacich pracovníkov 19. 

4.     Informácie o výsledku hospodárenia z dôvodu predaja majetku medzi účtovnými   jednotkami konsolidovaného celku Mesto Hurbanovo
V priebehu účtovného obdobia roku 2020 sa medzi účtovnými jednotkami konsolidovaného celku Mesto Hurbanovo neuskutočnil nákup resp. predaj majetku.

5.     Informácie o účtovných zásadách a účtovných metódach
a)	Dlhodobý nehmotný a dlhodobý hmotný majetok
Dlhodobý majetok obstaraný kúpou sa oceňuje obstarávacou cenou, ktorá zahrňuje cenu obstarania a náklady súvisiace s obstaraním (clo, prepravu, montáž, poistné a pod.). Súčasťou obstarávacej ceny dlhodobého hmotného a nehmotného majetku  nie sú  úroky z úverov (podľa rozhodnutia účtovnej jednotky). Zľava z ceny, ktorú poskytol dodávateľ k majetku sa účtuje ako zníženie nákladov na predaný alebo spotrebovaný majetok.

Hodnota obstarávaného dlhodobého hmotného majetku, ktorý sa používa, sa trvalo zníži o oprávky, ktoré zodpovedajú výške opotrebenia majetku. 

Dlhodobý majetok vytvorený vlastnou činnosťou sa oceňuje reálnou hodnotou. Za vlastné náklady sa považujú všetky priame náklady vynaložené na výrobu alebo inú činnosť a všetky nepriame náklady vzťahujúce sa na výrobu alebo inú činnosť.

Dlhodobý majetok nadobudnutý bezodplatným prevodom pri splynutí, zlúčení, rozdelení alebo pri prevode správy sa oceňuje cenou, v ktorej sa doteraz viedol v účtovníctve. Ak cenu nie je možné zistiť, oceňuje sa  
reprodukčnou obstarávacou cenou. Dlhodobý nehmotný a hmotný majetok obstaraný iným spôsobom (napr. bezodplatne nadobudnutý majetok, delimitovaný, novo zistený majetok pri inventarizácii) sa oceňuje reprodukčnou obstarávacou cenou, t.j. cenou, za ktorú by sa majetok obstaral v čase, keď sa o ňom účtuje.

Dlhodobý nehmotný majetok a dlhodobý hmotný majetok odpisovaný sa odpisuje podľa odpisového plánu, ktorý bol zostavený na základe predpokladanej doby jeho používania a predpokladaného priebehu jeho morálneho a fyzického opotrebenia. Účtovná jednotka odpisuje majetok na základe zákona o účtovníctve a účtuje o účtovných odpisoch.

b)	Dlhodobý finančný majetok
Finančné investície, cenné papiere a majetkové účasti sa oceňujú reálnou hodnotou, vrátane nákladov súvisiacich s obstaraním (provízie maklérom, poplatky burze). 

c)	Zásoby
Zásoby nakupované sa oceňujú obstarávacou cenou, ktorá zahrňuje cenu obstarania a náklady súvisiace s obstaraním (clo, dovoznú prirážku, prepravu, poistné, provízie, skonto a pod.). Úroky z cudzích zdrojov nie sú súčasťou obstarávacej ceny. Zásoby vytvorené vlastnou činnosťou sa oceňujú vlastnými nákladmi. 

d)	Pohľadávky
Pohľadávky pri ich vzniku sa oceňujú menovitou hodnotou. Pohľadávky pri odplatnom nadobudnutí alebo pohľadávky nadobudnuté vkladom do základného imania sa oceňujú obstarávacou cenou, t.j. vrátane nákladov súvisiacich s obstaraním.
 
Opravná položka sa vytvára napr. k pohľadávkam po splatnosti a nedobytným pohľadávkam, kde existuje riziko nevymožiteľnosti pohľadávok. 

e)	Finančné účty
Peňažné prostriedky a ceniny sa oceňujú menovitou hodnotou.

f)	Náklady budúcich období a príjmy budúcich období
Náklady budúcich období a príjmy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

g)	Rezervy
Rezervy sú záväzky s neurčitým časovým vymedzením alebo výškou a oceňujú sa v očakávanej výške záväzku. V účtovnej závierke sa tvorili rezervy najmä na nevyfakturované dodávky a služby, mzdy za dovolenku zamestnancov vrátane sociálneho a zdravotného poistenia a podobne. 

h)	Záväzky
Záväzky sa pri ich vzniku oceňujú menovitou hodnotou a pri ich prevzatí sa oceňujú obstarávacou cenou. 
Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení.

i)	Výdavky budúcich období a výnosy budúcich období
Výdavky budúcich období a výnosy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

j)	Výnosy 
Tržby za vlastné výkony a tovar neobsahujú daň z pridanej hodnoty. Sú tiež znížené o zľavy a zrážky (rabaty, bonusy, skontá, dobropisy a pod.) bez ohľadu na to, či zákazník mal vopred na zľavu nárok, alebo či ide o dodatočne uznanú zľavu. Tržby sú účtované ku dňu splnenia dodávky alebo služby.

O výnosoch z  poplatkov sa účtuje v časovej a vecnej súvislosti s vyrubením poplatkov.

II.    INFORMÁCIE O METÓDACH A POSTUPOCH KONSOLIDÁCIE
1.	Informácie o použitých metódach konsolidácie
Konsolidované účtovné jednotky (obchodné spoločnosti) boli zahrnuté do konsolidovanej účtovnej závierky konsolidovaného celku Mesto Hurbanovo metódou konsolidácie uvedenou v nasledujúcom prehľade: 
Názov resp. obchodné meno
konsolidovanej účtovnej jednotky	Metóda 
úplnej konsolidácie	Metóda 
podielovej konsolidácie	Metóda
vlastného imania	
Zariad. pre seniorov SMARAGD	áno			
ZŠ Slovenská	áno			
ZŠ s MŠ Á. Fesztyho s VJM	áno			
Základná umelecká škola	áno			
Materská škola Nový Diel	áno			
MsVaK-Vodárne a kanalizácie mesta Hurbanovo	áno			

Metóda úplnej konsolidácie bola použitá pri dcérskych účtovných jednotkách.

III.    INFORMÁCIE O ÚDAJOCH NA STRANE AKTÍV A PASÍV SÚVAHY

1.	Dlhodobý majetok 
Prehľad o pohybe dlhodobého nehmotného a dlhodobého hmotného majetku od 1. januára 2020 do 31. decembra 2020 je uvedený  v tabuľkovej prílohe č. 2 konsolidovaných poznámok. 
V tabuľkovej prílohe č. 3 konsolidovaných poznámok sú uvedené taktiež detailnejšie informácie o dlhodobom finančnom majetku vykázanom v konsolidovanej účtovnej závierke k 31. decembru 2020. 

2.	Pohľadávky
K pochybným a nedobytným pohľadávkam, kde existuje riziko nevymožiteľnosti, bola vytvorená opravná položka. 
Vývoj opravnej položky ako aj prehľad pohľadávok z hľadiska ich vekovej štruktúry a z hľadiska splatnosti je uvedený v tabuľkovej prílohe č. 3 konsolidovaných poznámok. 

3.	Časové rozlíšenie aktív
V tabuľkovej prílohe č. 3 konsolidovaných poznámok sú uvedené významné položky časového rozlíšenia aktív.  

4.	Vlastné imanie
Prehľad o pohybe vlastného imania konsolidovaného celku Mesto Hurbanovo od 1. januára 2020 do 31. decembra 2019  je uvedený v tabuľkovej prílohe č. 3 konsolidovaných poznámok.

5.	Rezervy
Prehľad rezerv konsolidovaného celku v členení na zákonné a ostatné, dlhodobé a krátkodobé od 1. januára 2019 do 31. decembra 2020 je uvedený v tabuľkovej prílohe č. 3 konsolidovaných poznámok.

6.	Záväzky
Prehľad záväzkov z hľadiska ich vekovej štruktúry a z hľadiska splatnosti je uvedený v tabuľkovej prílohe 
č. 3 konsolidovaných poznámok. 

7	Bankové úvery a ostatné prijaté návratné finančné výpomoci
Bližšie informácie o bankových úveroch a prijatých návratných finančných výpomociach konsolidovaného celku vykázaných k 31. decembru 2020 sú uvedené v tabuľkovej prílohe č. 3 konsolidovaných poznámok.

8.	Časové rozlíšenie pasív
V tabuľkovej prílohe č. 3 konsolidovaných poznámok sú uvedené významné položky časového rozlíšenia pasív.  

9.     VÝNOSY

V tabuľkovej prílohe č. 3 konsolidovaných poznámok je uvedené detailné členenie vybraných položiek výnosov konsolidovaného celku Mesto Hurbanovo účtovného obdobia roku 2020.     

10.	NÁKLADY

V tabuľkovej prílohe č. 3 konsolidovaných poznámok je uvedené detailné členenie vybraných položiek nákladov konsolidovaného celku Mesto Hurbanovo účtovného obdobia roku 2020.     

IV. INÉ AKTÍVA A PASÍVA

1.	Prípadné ďalšie záväzky

Konsolidovaný celok Mesto Hurbanovo nemá  ďalšie záväzky, ktoré sa nesledujú v bežnom účtovníctve a neuvádzajú sa v súvahe.

2.	Ostatné finančné povinnosti

V.	SKUTOČNOSTI, KTORÉ NASTALI PO DNI, KU KTORÉMU SA ZOSTAVUJE ÚČTOVNÁ ZÁVIERKA, DO DŇA JEJ ZOSTAVENIA

Po 31. decembri 2020 nenastali také udalosti, ktoré by si vyžadovali zverejnenie alebo vykázanie v konsolidovanej účtovnej závierke za rok 2020.

VI.	 PRÍLOHY
Štruktúra konsolidovaného celku
Prehľad o pohybe dlhodobého majetku
Prehľad o významných nákladoch výnosoch